След като великият магистър Роже дьо Мулен загива в битката при Кресон на 1 май 1187 г., за известно време орденът се управлява от прецептора Уилям Борел, но той загива в битката при Хатин на 4 юли 1187 г. или е пленен от войските на сарацинския султан Саладин и след това екзекутиран. На 20 юли 1187 г. Ермонгард д'Асп поема временно командването на Ордена на Свети Йоан, като фактически се смята за 9-ия велик магистър на ордена.